Άσκηση στα παρώνυμα. Να εντάξετε τα παρακάτω σημασιολογικά ζεύγη\* σε φράσεις, έτσι ώστε να φανεί η διαφορετική σημασία κάθε λέξης.

1. Χτύπησα στην (κόχη – κόγχη) της ντουλάπας.

1. Στα ανατολικά του ναού σχηματίζεται η (κόχη – κόγχη) του ιερού.

2. Ο γαμπρός περιμένει τη (νύφη – νύμφη) στην εκκλησία.

2. Ο Οδυσσέας έμεινε στη (νύφη – νύμφη) Καλυψώ για επτά χρόνια.

3. Συνέγραψε μια (πραμάτεια – πραγματεία) για τη θεωρία της μουσικής.

3. Οι μικροπωλητές διαλαλούσαν την (πραμάτεια – πραγματεία) τους.

4. Παλαιότερα θεωρούσαν το φίδι ως το καλό (στοιχειό – στοιχείο) του σπιτιού.

4. Στις διηγήσεις του υπάρχει το (στοιχειό – στοιχείο) της υπερβολής

5. Ο (αχνός – ατμός) της σούπας θάμπωσε τα τζάμια της κουζίνας.

5. Ο (αχνός – ατμός) στάθηκε η αφορμή για τη βιομηχανική επανάσταση.

6. Που να μη (σώνουν – σώσουν) κι έρθουν, γιατί και γω δεν ξέρω τι θα κάνω.

6. Όλοι οι επαναστάτες υπόσχονται ότι θα (σώνουν – σώσουν) τον κόσμο.

7. Ο Νικόδημος θεωρείται (αυθεντία – αφεντιά) στη ζωγραφική του Νταλί.

7. Εκτός από την (αυθεντία – αφεντιά) μου, κανένας άλλος δεν φορούσε κουστούμι.

\* Σημασιολογικό ζεύγος ονομάζουμε δύο λέξεις που προέκυψαν/γεννήθηκαν από την ίδια αρχαία λέξη και που παρουσιάζουν διαφορετική φωνητική μορφή και διαφορετική σημασία.